Cyril het parlement 'doelbewus mislei' | Die Son
Cyril het parlement 'doelbewus mislei'
Deur Son DigitaalVrydag, Julie 19, 2019 21:30
Public Protector Busisiwe Mkhwebane ~ morapedi mashase
DIE openbare beskermer, Busisiwe Mkhwebane, het bevind dat pres. Cyril Ramaphosa doelbewus die parlament mislei het toe hy nie besonderhede oor 'n R500 000 skenking van Bosasa aan sy 2017-verkiesingsveldtog bekendgemaak het nie.
Mkhwebane het Vrydag 'n verslag bekendgemaak waarin sy gekyk het na die Bosasa-skenking, die CR17-trustrekening, die skenkings wat dit ontvang het en hoe die geld rondgeskuif is.
Sy sê in die verslag groot bedrae geld is deur verskeie skenkers in 'n trustrekening (EFG2) oorbetaal in 'n rekening wat die CR17-veldtog gebruik het om skenkings vir Ramaphosa te kollekteer.
Byna dieselfde bedrag is dieselfde tydperk uit die FNB-rekening oorgeplaas.
Mkhwebane sê as daar na die prima facie-bewyse in haar bevindinge gekyk word, is sy van mening dat bewerings van geldwassery meriete het. - News24